ПРОТОКОЛ № 18
от заседание на Комисия по дисциплинарните производства
на Висшия съдебен съвет,
проведено на 28 април 2015 г.

Днес, 28 април 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
                        ПРЕДСЕДАТЕЛ: ВАСИЛ ПЕТРОВ
                                 ЧЛЕНОВЕ: СВЕТЛА ПЕТКОВА
                                                      ГАЛЯ ГЕОРГИЕВА
                                                                                      ЯСЕН ТОДОРОВ
                                                                                      ЮЛИЯ КОВАЧЕВА
                                                                                                 МИЛКА ИТОВА
ОТСЪСТВА: Михаил Кожарев.

          	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Становище на Инспектората към Висшия съдебен съвет по заявление от Йордан Насков Софков – гр. Гоце Делчев относно работата на Иван Чилев – районен прокурор на Районна прокуратура гр. Гоце Делчев.
Приложение: Писмо № 94-00-153/14.04.2015 г., Становище на ИВСС по сигнал с рег. № Ж-15-114/08.04.2015 г.

2. Доклад от Димитър Тончев – главен секретар на ВСС, относно извършена проверка съгласно решение по протокол № 14/07.04.2015 г. на Комисия по дисциплинарните производства.
Приложение:  Доклад № 88-00-127/21.04.2015 г.

3. Доклад от Димитър Тончев – главен секретар на ВСС, относно предприети действия по кадровото обезпечаване на дирекция „Дисциплинарна дейност” в АВСС.
Приложение:  Доклад № 88-00-126/21.04.2015 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

4. Заповед на Методи Лалов – председател на Софийски районен съд, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Николай Димитров Маджаров – съдия в Софийски районен съд.
Приложение: Писмо № 11-07-599/24.03.2015 г., Заповед № АС-44/23.03.2015 г., преписка.

По дневния ред

1.ОТНОСНО: Становище на Инспектората към Висшия съдебен съвет по заявление от Йордан Насков Софков – гр. Гоце Делчев относно работата на Иван Чилев – районен прокурор на Районна прокуратура гр. Гоце Делчев.
Приложение: Писмо № 94-00-153/14.04.2015 г., Становище на ИВСС по сигнал с рег. № Ж-15-114/08.04.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема за сведение Становище на Инспектората към Висшия съдебен съвет по заявление от Йордан Насков Софков – гр. Гоце Делчев относно работата на Иван Чилев – районен прокурор на Районна прокуратура гр. Гоце Делчев.

2.ОТНОСНО: Доклад от Димитър Тончев – главен секретар на ВСС, относно извършена проверка съгласно решение по протокол № 14/07.04.2015 г. на Комисия по дисциплинарните производства.
Приложение:  Доклад № 88-00-127/21.04.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение доклад от Димитър Тончев – главен секретар на ВСС, относно извършена проверка съгласно решение по протокол № 14/07.04.2015 г. на Комисия по дисциплинарните производства.
2.2. Приема за сведение жалба от министъра на правосъдието срещу решение на ВСС по д. т. 16 от протокол №13/19.03.2015 г.

3.ОТНОСНО: Доклад от Димитър Тончев – главен секретар на ВСС, относно предприети действия по кадровото обезпечаване на дирекция „Дисциплинарна дейност” в АВСС.
Приложение:  Доклад № 88-00-126/21.04.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение доклад от Димитър Тончев – главен секретар на ВСС, относно предприети действия по кадровото обезпечаване на дирекция „Дисциплинарна дейност” в АВСС.

4.ОТНОСНО: Заповед на Методи Лалов – председател на Софийски районен съд, с която е наложено дисциплинарно наказание по чл. 308, ал. 1, т. 1 от ЗСВ – „забележка”, на Николай Димитров Маджаров – съдия в Софийски районен съд.
Приложение: Писмо № 11-07-599/24.03.2015 г., Заповед № АС-44/23.03.2015 г., преписка.

След проведено гласуване да се предложи на ВСС да потвърди наложеното със Заповед № АС-44/23.03.2015 г. на Методи Лалов – председател на Софийски районен съд, дисциплинарно наказание по чл. 308, ал. 1, т. 1 от ЗСВ - „забележка”, на Николай Димитров Маджаров – съдия в Софийски районен съд.
	„За” – Милка Итова, Светла Петкова, Галя Георгиева;
	„Против” – Васил Петров, Юлия Ковачева, Ясен Тодоров;
	„Въздържали се” – няма.

След проведено гласуване да се предложи на ВСС да отмени наложеното със Заповед № АС-44/23.03.2015 г. на Методи Лалов – председател на Софийски районен съд, дисциплинарно наказание по чл. 308, ал. 1, т. 1 от ЗСВ - „забележка”, на Николай Димитров Маджаров – съдия в Софийски районен съд.
	„За” – Васил Петров, Юлия Ковачева, Ясен Тодоров;
	„Против” –	Милка Итова, Светла Петкова, Галя Георгиева;
          „Въздържали се” – няма.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Предлага на ВСС, на основание чл. 314, ал. 3 от Закона за съдебната власт, да вземе решение, с което да потвърди или отмени наложеното със Заповед № АС-44/23.03.2015 г. на Методи Лалов – председател на Софийски районен съд, дисциплинарно наказание по чл. 308, ал. 1, т. 1 от ЗСВ – „забележка”, на Николай Димитров Маджаров – съдия в Софийски районен съд.
4.2. Заповед № АС-44/23.03.2015 г. на Методи Лалов – председател на Софийски районен съд, ведно с решението на ВСС да се приложат към кадровото досие на магистрата.

МОТИВИ: Поради липса на необходимото мнозинство за приемане на решение по чл. 23, т. 2 от Правилника за организацията на дейността на ВСС и неговата администрация, Комисия по дисциплинарните производства предлага на Висшия съдебен съвет да приеме решение съобразно правомощията си по чл. 314, ал. 3 от Закона за съдебната власт.

Предложения за включване на проекти на решения от днешното заседание на комисията в Дневния ред за следващо заседание на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

В Дневния ред за заседанието на ВСС, на  14.05.2015 г. да се включи:
- Заповед на Методи Лалов – председател на Софийски районен съд, с която е наложено дисциплинарно наказание по чл. 308, ал. 1, т. 1 от ЗСВ – „забележка”, на Николай Димитров Маджаров – съдия в Софийски районен съд.

28.04.2015 г.		                       ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: 
                                                                                                       ВАСИЛ ПЕТРОВ
Директор на дирекция
„Дисциплинарна дейност” :
                                     Васил Михов 
Главен експерт – юрисконсулт 
в дирекция „Дисциплинарна дейност”:
                               	   Деница Захариева     	                           
Сътрудник на комисия: 
                                  Ралица Илиева